**SELETUSKIRI**

**Vabariigi Valitsuse korralduse „****AS-i Hoolekandeteenused aktsiakapitali suurendamine ja riigivara üleandmine“ eelnõu juurde**

**1. Sissejuhatus**

Sotsiaalministeerium esitab Vabariigi Valitsusele otsustamiseks Vabariigi Valitsuse korralduse „AS-i Hoolekandeteenused aktsiakapitali suurendamine ja riigivara üleandmine“ eelnõu. Korraldus kehtestatakse riigivaraseaduse § 5 lõike 1, § 37 lõike 2 punkti 2 ning § 76 lõike 3 punktide 4 ja 5 alusel. Nimetatud sätete alusel võib Vabariigi Valitsuse nõusolekul ministeeriumide valitsemisel olevat riigivara üle anda mitterahalise sissemaksena eraõiguslikule juriidilisele isikule aktsiakapitali suurendamiseks. Riigi osalemisel äriühingus aktsionäri või osanikuna määrab Vabariigi Valitsus riigile kuuluvate aktsiate valitseja arvestades vastava ministeeriumi pädevust ja sobivust aktsia või osa valitseja õiguste ja kohustuste parimal teostamisel ning eesmärki vältida huvide konflikti.

AS-i Hoolekandeteenused ainuaktsionäriks on Eesti Vabariik ning riigile kuuluva osaluse valitsejaks on Sotsiaalministeerium.

Vabariigi Valitsuse korralduse eelnõu ja seletuskirja on ette valmistanud Rahandusministeeriumi ühisosakonna kinnisvaratalituse riigivara nõunik Kaidi Rand (tel 5690 9433, e-post kaidi.rand[@fin.ee](mailto:kaja.roosipuu@fin.ee)).

**2. Eesmärk ja põhjendus**

Vabariigi Valitsuse 22.02.2024 korraldusega nr 51 „Volitus AS-ile Hoolekandeteenused kinnise lasteasutuse teenuse osutamiseks“ on halduskoostöö seaduse § 14 lõike 1 alusel ja kooskõlas sotsiaalhoolekande seaduse § 130⁵ lõikega 2 volitatud AS-i Hoolekandeteenused osutama sotsiaalhoolekande seaduse §-s 130¹ nimetatud kinnise lasteasutuse teenust (KLAT) alates 1. juulist 2025. a.

Volituse eesmärk oli tagada kinnise lasteasutuse teenuse osutamise järjepidevus Maarjamaa Hariduskolleegiumi (edaspidi MHK) Emajõe õppekeskuses Kaagveres ja Valgejõe õppekeskuses Tapal. Seni nimetatud teenust osutanud riigikool Maarjamaa Hariduskolleegium jääb Kaagvere ja Valgejõe õppekeskuses osutama üksnes haridusteenust Tallinna Konstantin Pätsi Vabaõhukooli koosseisus.

AS Hoolekandeteenused (registrikood 10399457, asukoht Merimetsa tee 1, Tallinn) on riigi äriühing, kelle põhitegevusalaks on vaimupuudega ja psüühilise erivajadusega isikute hoolekandeasutuste tegevus.

Kinnise lasteasutuse teenus on ööpäevaringne teenus, mida osutatakse lapsele, kelle vabadust on piiratud kohtumääruse alusel. Teenuse eesmärk on toetada lapse psühholoogilist, emotsionaalset, sotsiaalset, hariduslikku ja kognitiivset arengut, et saavutada püsivad muutused, mis võimaldavad lapsel pärast teenuselt kogukonda naasmist tulla edukalt toime tavakeskkonnas tema enda elu, tervist ja arengut ning teiste isikute elu ja tervist kahjustava käitumiseta. Pakutava teenuse raames luuakse lapsele sobiv hubane keskkond ning vajalikud tingimused emotsionaalse ja füüsilise turvalisuse tagamiseks, et toetada lapse käitumise muutumist ning ea- ja võimetekohast arengut.

Teenuse üleandmise kvaliteet ja järjepidevus on tagatud sellega, et ülesande üleminekul antakse AS-le Hoolekandeteenused üle ka teenuse osutamisega seotud varad, lepingud, otsused ja eelarve, sh Tapal tegutseva Valgejõe õppekeskuse ja Kaagveres asuva Emajõe õppekeskuse kinnisvara. Teenuse üleandmise keskkond jääb samaks ja see tagab teenuse saajatele vajaliku stabiilsuse.

**3. Andmed üleantavate kinnisasjade kohta**

AS-i Hoolekandeteenused aktsiakapitali tehtav mitterahaline sissemakse teostatakse:

* 1. Emajõe õppekeskuse Tartu maakonnas Kastre vallas Kaagvere külas asuvate kinnisvaraga:
     1. Kaveri tee 1 kinnistu (riigi kinnisvararegistri kood KV118651, kinnistusraamatu registriosa number 4817404, katastritunnus 50101:001:0188, sihtotstarve ühiskondlike ehitiste maa, pindala 2941 m²);
     2. Kaveri tee 3 kinnistu (riigi kinnisvararegistri kood KV118652, kinnistusraamatu registriosa number 4817104, katastritunnus 50101:001:0185, sihtostarve ühiskondlike ehitiste maa pindala, 22 521 m²);
     3. Kaveri tee 5 kinnistu (riigi kinnisvararegistri kood KV118653, kinnistusraamatu registriosa number 4621504, katastritunnus 50101:001:0162, sihtostarve ühiskondlike ehitiste maa, pindala 42 798 m²);
     4. Koolikalda kinnistu (riigi kinnisvararegistri kood KV118654, kinnistusraamatu registriosa number 4622904, katastritunnus 50101:001:0163, sihtotstarve üldkasutatav maa, pindala 3,09 ha);
     5. Kooliraja kinnistu (riigi kinnisvararegistri kood KV118655, kinnistusraamatu registriosa number 4817204, katastritunnus 50101:001:0186, sihtotstarve transpordimaa, pindala 3255 m²);
     6. Mõisaköögi tee L2 kinnistu (riigi kinnisvararegistri kood KV118656, kinnistusraamatu registriosa number 4817704, katastritunnus 50101:001:0193, sihtotstarve transpordimaa pindala 301 m²);
     7. Mõisaköögi tee 9 kinnistu (riigi kinnisvararegistri kood KV118657, kinnistusraamatu registriosa number 3261904, katastritunnus 29101:001:0985, sihtotstarve ühiskondlike ehitiste maa pindala 1524 m²);
     8. Veehaarde kinnistu (riigi kinnisvararegistri kood KV118658, kinnistusraamatu registriosa number 4817604, katastritunnus 50101:001:0192, sihtotstarve tootmismaa, pindala 3476 m²).
  2. Valgejõe õppekeskusega, mis asub Lääne-Viru maakonnas Tapa vallas Tapa linnas asuva Linda 10 kinnistul (riigi kinnisvararegistri kood KV15163, kinnistusraamatu registriosa number 3979731, katastritunnus 79101:012:0009, sihtotstarve ühiskondlike ehitiste maa, pindala 7430 m²).

1. **Kinnistute harilik väärtus**

Riigivara hariliku väärtuse on leidnud atesteeritud kinnisvarahindajad järgmistes eksperthinnangutes:

1. Tartu maakonnas Kastre vallas Kaagvere külas asuvate Kaveri 1, 3, 5, Veehaarde, Mõisaköögi tee 9, Kooliraja ja Koolikalda hoonestatud kinnistute harilik väärtus on 2 600 000 eurot vastavalt Lahe Kinnisvara OÜ 27.11.2025 (muudetud 04.02.2026) eksperthinnangule nr 0648-25T;
2. Lääne-Viru maakonnas Tapa vallas Tapa linnas Linda 10 asuva kinnistu harilik väärtus on 2 234 000 eurot vastavalt Lahe Kinnisvara Hindamine OÜ 25.11.2025 (muudatud 30.01.2026) eksperthinnangule nr 1514-25.

Vabariigi Valitsuse korralduse eelnõus nimetatud riigivara harilik väärtus kokku on  4 833 985 eurot.

Mitterahalise sissemakse väärtuse hindamist ja mitterahalise sissemakse vastavust äriseadustiku §-s 248 nimetatud nõuetele kontrollis ning aruande esitas 18.02.2026 audiitorfirma KPMG Baltics OÜ.

**5. Sisu**

Korraldusega volitatakse sotsiaalministrit riigi esindajana hääletama osalust valitseva ministrina AS-i Hoolekandeteenused aktsionäride üldkoosolekul AS-i Hoolekandeteenused aktsiakapitali suurendamise poolt 1 950 000 euro võrra 30 000 uue 65-eurose nimiväärtusega aktsia väljalaskmise teel ning märkima aktsiad, tasudes mitterahalise sissemaksena Sotsiaalministeeriumi valitsemisel oleva riigivara (hariliku väärtusega 4 834 000 eurot) üleandmise teel. Aktsiate nimiväärtust ületav summa 2 884 000 eurot loetakse ülekursiks. Samuti antakse nõusolek riigivara üleandmiseks AS Hoolekandeteenused mitterahalise sissemaksena aktsiakapitali suurendamiseks. Riigivaraseaduse § 54 kohaselt sõlmib riigivara valitseja AS-ga Hoolekandeteenused riigivara üleandmise lepingu. Riigi poolt omandatavate uute AS Hoolekandeteenused aktsiate valitsejaks määratakse Sotsiaalministeerium.

Vastavalt riigivaraseaduse §-le 96 viis Sotsiaalministeerium läbi kinnisasja vajalikkuse väljaselgitamiseks menetluse nr 26-6978. Menetluse käigus ühtegi taotlust ega arvamust ei esitatud.

Riigi kinnisvararegistris on vara üleandmiseks algatatud menetlus nr 26-6979, kuhu on lisatud

menetlusega seotud dokumendid (sh riigivara harilikku väärtust kajastavad hindamisaruanded ja audiitori aruanne).

**6. Riigiabi analüüs**

Vastavalt ELi toimimise lepingu (ELTL) artikkel 107 lõikele 1 on igasugune liikmesriigi poolt või riigi ressurssidest ükskõik missugusel kujul antav abi, mis kahjustab või ähvardab kahjustada konkurentsi, soodustades teatud ettevõtjaid või teatud kaupade tootmist, ühisturuga

kokkusobimatu niivõrd, kuivõrd see kahjustab liikmesriikide vahelist kaubandust.

Vastavalt [Riigiabi mõiste teatise](https://eegovg01-my.sharepoint.com/personal/kaidi_rand_fin_ee/Documents/H-ketas/personal/SOM/KLAT/VV%20korralduse%20materjalid/CELEX_52016XC0719(05)_ET_TXT.pdf) punktis 2.1 toodud ettevõtja ja majandustegevuse mõiste üldpõhimõtetele ei sõltu ettevõtjaks määramine isiku õiguslikust seisundist, vaid sõltub rahastatava tegevuse sisust ehk tegemist peab olema järjekindlalt majandustegevusega tegeleva üksuse toetamisega. Üksuse liigitamine ettevõtjaks on alati seotud konkreetse tegevusega. Kui üksus tegeleb nii majandustegevuse kui ka mittemajandusliku tegevusega, tuleb teda lugeda ettevõtjaks ainult seoses esimesega.

Komisjoni riigiabi mõiste teatis, p 17: Aluslepingu artikli 107 lõiget 1 ei kohaldata (st riigiabi

reegleid ei kohaldata), kui riik teostab avalikku võimu või kui avaliku sektori asutused toimivad

riiklike ametiasutustena. Üksust võib lugeda avalikku võimu teostavaks juhul, kui asjaomane

tegevusala on osa riigi olulistest funktsioonidest või on nende funktsioonidega seotud oma olemuse, eesmärgi ja seda reguleerivate eeskirjade poolest. Üldjuhul ei loeta majandustegevuseks tegevusalasid, mis on olemuslikult riikliku ametiasutuse eelisõiguste osa ja milles osaleb riik. Sellised tegevused on näiteks: vanglakaristuste korraldamine, rahastamine ja täideviimine. Kinnise lasteasutus teenus on analoogne - see muutus sotsiaalteenuseks 2018. a SHSi lisamisega.

Euroopa Kohus on asjas nr C-343/95 (p-d 17 ja 25) öelnud, et asjaomase tegevuse analüüsimisel ei oma tähtsust, kas riik teostab avalikku võimu otse läbi riigiasutuse või eraõigusliku juriidilise isiku, millele on (eri- või ainuõiguse kaudu) omistatud avaliku ülesande täitmine.

AS Hoolekandeteenused tegevuses on ka majandustegevust (hoolekandeteenused). KLAT on olemuselt mitte-majandustegevus, seega saab antud juhul vaadelda üksnes viimast. KLAT on küll sõnastatud teenusena, kuid tegemist on avaliku võimu teostamisega seotud teenusega, mis ei ole majandustegevus. Eraettevõtjad saavad olla üksnes HKTS § 13 alusel SKA korraldatavas riigihankes pakkujad, kuid see ei muuda teenust majandustegevuseks.

Juriidiliselt isikult KLATi osutamise kui avaliku haldusülesande täitmise sisseostmine ei mõjuta ka ELTL artikkel 107 lõikes 1 silmas peetud liikmesriikide vahelist kaubandust (riigiabi olemasolu kohustuslik kriteerium), arvestades, et teenuse sihtrühma võib kuuluda üksnes kohtumääruse alusel suunatud Eestis elav laps. Seda saab järeldada tuginedes Komisjoni riigiabi mõiste teatise punktile 196: *„komisjon on mitmel juhul leidnud, et teatavatel tegevustel on konkreetsete asjaolude tõttu üksnes kohalik mõju ja seetõttu ei mõjutanud need liikmesriikide vahelist kaubandust. Sellistel juhtudel kontrollis komisjon eelkõige, et abisaaja tarnis kaupu või teenuseid liikmesriigi piiratud piirkonda ja tõenäoliselt ei meelita ligi kliente teistest liikmesriikidest, ning et tal ei olnud võimalik ette näha, et meetmel on rohkem kui vähene mõju piiriülestele investeerimis- või asutamistingimustele*.“ ning Euroopa Komisjoni arvamusele Eesti esitatud eelteatisele erihoolekandeasutuste reorganiseerimise kohta(SA.43968 (2015/PN) "Reorganisation of special welfare institutions", pre-notified on 12

December 2015), milles viidati just sellele teatise punktile riigiabi välistamise põhjendamisel.

**7. Korralduse mõjud ja rakendamiseks vajalikud kulutused**

Korralduse rakendamiseks vajalikud kulud koosnevad riigilõivust, notaritasust, eksperthinnangute ja audiitori aruannete koostamise tasudest. RVS § 63 järgi katab kulud AS

Hoolekandeteenused.